TARYBOS REGLAMENTAS (EB) Nr. 480/2008
2008 m. gegužės 26 d.
dėl susitarimo, sudaromo pasikeičiant laiškais, kuriuo iš dalies keičiamas Protokolas, nustatantis Europos ekonominės bendrijos ir Seišelių Respublikos susitarime dėl žvejybos Seišelių vandenyse numatytas žvejybos galimybes ir finansinį įnašą laikotarpiu nuo 2005 m. sausio 18 d. iki 2011 m. sausio 17 d.
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 37 straipsnį, kartu su 300 straipsnio 2 dalimi ir 3 dalies pirma pastraipa,
atsižvelgdama į Komisijos pasiūlymą,
atsižvelgdama į Parlamento nuomonę (1),
kadangi:
(1)
2006 m. sausio 23 d. Tarybos reglamentu Nr. 115/2006 (2) buvo priimtas Protokolas, nustatantis Europos ekonominės bendrijos ir Seišelių Respublikos susitarime dėl žvejybos Seišelių vandenyse numatytas žvejybos galimybes ir finansinį įnašą laikotarpiu nuo 2005 m. sausio 18 d. iki 2011 m. sausio 17 d.
(2)
Pagal Susitarimo 9 straipsnį Europos bendrija ir Seišeliai susitiko Jungtiniame komitete.
(3)
Jungtiniame komitete buvo iš dalies pakeistas Protokolas, nustatantis žuvininkystės partnerystės susitarime numatytas žvejybos galimybes ir finansinį įnašą laikotarpiu nuo 2005 m. sausio 18 d. iki 2011 m. sausio 17 d., parafuotas 2004 m. rugsėjo 23 d. ir priimtas 2006 m. sausio 23 d. Reglamentu (EB) Nr. 115/2006.
(4)
Bendrija suinteresuota patvirtinti šiuos protokolo pakeitimus,
PRIĖMĖ ŠĮ REGLAMENTĄ:
1 straipsnis
Bendrijos vardu tvirtinamas pasirašomas susitarimas, sudaromas pasikeičiant laiškais, kuriuo iš dalies keičiamas Protokolas, nustatantis Europos ekonominės bendrijos ir Seišelių Respublikos susitarime dėl žvejybos Seišelių vandenyse numatytas žvejybos galimybes ir finansinį įnašą laikotarpiu nuo 2005 m. sausio 18 d. iki 2011 m. sausio 17 d.
Susitarimo pasikeičiant laiškais tekstas pridedamas prie šio reglamento (3).
2 straipsnis
Protokole nustatytos ir Tarybos reglamente (EB) Nr. 115/2006 išdėstytos žvejybos galimybės nekeičiamos, patvirtinamas toks jų paskirstymo būdas:
Žvejybos kategorija
Valstybė narė
Žvejybos galimybės
Tunų žvejybos seineriai
Prancūzija
17 laivai
Ispanija
22 laivai
Italija
1 laivas
Paviršinėmis ūdomis žvejojantys laivai
Ispanija
2 laivai
Prancūzija
5 laivai
Portugalija
5 laivai
Jei pagal šių valstybių narių pateiktas licencijų paraiškas nėra išnaudojamos visos Protokole nustatytos žvejybos galimybės, Komisija gali svarstyti bet kurios kitos valstybės narės licencijų paraiškas.
3 straipsnis
Valstybės narės, kurių laivai žvejoja pagal šį Susitarimą, Komisijai praneša apie Seišelių žvejybos zonoje sužvejotą kiekvienų išteklių kiekį pagal 2001 m. kovo 14 d. Komisijos reglamente (EB) Nr. 500/2001, nustatančiame išsamias Tarybos reglamento (EEB) Nr. 2847/93 taikymo taisykles dėl Bendrijos žvejybos laivų sugavimų trečiųjų šalių vandenyse ir atviroje jūroje kontrolės (4), numatytas taisykles.
4 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2008 m. gegužės 26 d.